
R E F E R A T   D E   A P R O B A R E
[bookmark: _Hlk121756271]privind aprobarea proiectului „Asigurarea energiei din surse regenerabile pentru consumul propriu al clădirilor publice și a iluminatului public din Municipiul Brad, județul Hunedoara”  



[bookmark: _Hlk150767888]Municipiul Brad dorește obținerea unei finanțări nerambursabile pentru proiectul „Asigurarea energiei din surse regenerabile pentru consumul propriu al clădirilor publice și a iluminatului public în Municipiul Brad, judetul Hunedoara” în vederea finanțării acestuia în cadrul „Programului-cheie 1” Surse regenerabile de energie și stocarea energiei din Fondul pentru Modernizare - Sprijinirea investiţiilor în noi capacităţi de producere a energiei electrice produsă din surse regenerabile pentru autoconsum pentru entități publice.
Prin implementarea proiectului se urmărește creșterea nivelului de independență energetică a Municipiului Brad prin obținerea de energie din surse regenerabile, pentru consumul propriu al clădirilor publice și iluminatului public, în vederea reducerea emisiilor de gaze cu efect de seră și utilizarea unor surse energetice regenerabile disponibile local iar rezultatele ce vor apărea ca urmare a implementării proiectului sunt:
- creșterea ponderii energiei regenerabile în totalul consumului de energie primară, ca rezultat al investițiilor de creștere a puterii instalate de producere a energiei electrice şi termice din surse regenerabile de energie eoliană, solară sau hidro;
- reducerea emisiilor de carbon în atmosferă prin înlocuirea unei părți din cantitatea de combustibili fosili consumați în fiecare an (cărbune, gaz natural);
- o economie mai eficientă din punctul de vedere al utilizării surselor, mai ecologică şi mai competitivă, conducând la dezvoltarea durabilă, care se bazează, printre altele, pe un nivel înalt de protecție şi pe îmbunătățirea calității mediului;
- atingerea obiectivelor privind producția de energie din surse regenerabile în consumul final brut de energie din Planul Național Integrat în domeniul energiei și Schimbărilor climatice 2021-2030, aprobat prin H.G. nr. 1076/2021;
- creșterea producției de energie din surse regenerabile;
- creșterea ponderii energiei regenerabile în totalul consumului de energie primară, ca rezultat al investițiilor de creștere a puterii instalate de producere a energiei electrice şi termice din surse regenerabile;
- reducerea emisiilor de carbon în atmosferă prin înlocuirea unei părţi din cantitatea de combustibili fosili consumați în fiecare an;
- contribuirea Municipiului Brad la atingerea obiectivelor Uniunii Europene privind producția de energie din surse regenerabile prevăzute în Directiva (UE) 2018/2001 a Parlamentului European și a Consiliului privind promovarea utilizării energiei din surse regenerabile.
Pentru eficientizarea consumului iluminatului public se propune realizarea unui parc fotovoltaic cu panouri amplasate pe sol și racordarea acestuia la rețeaua de distribuție existentă în apropiere.
[bookmark: _Hlk150766386]Valoarea totală a proiectului „Asigurarea energiei din surse regenerabile pentru consumul propriu al clădirilor publice si a iluminatului public din Municipiul Brad, judetul Hunedoara” , este in cuantum de 5.377.820,26 lei (inclusiv TVA) din care:
-valoarea eligibilă a investiției este 5.377.820,26 lei (inclusiv TVA);
-valoarea neeligibilă în suma de 0,00 lei;
-valoarea grantului solicitat, 5.377.820,26 lei inclusiv TVA, din care TVA în valoare de 456.553,24 lei.
	  În contextul celor de mai sus am inițiat prezentul  proiect de hotărâre prin care am propus aprobarea proiectului „Asigurarea energiei din surse regenerabile pentru consumul propriu al clădirilor publice și a iluminatului public din Municipiul Brad, județul Hunedoara”  și îl supun spre dezbatere și aprobare plenului Consiliului Local al Municipiului Brad în forma prezentată.     
	  Invoc în susţinerea propunerii mele prevederile Ghidului solicitantului privind Sprijinirea investiţiilor în noi capacităţi de producere a energiei electrice produsă din surse regenerabile pentru autoconsum pentru entități publice, din cadrul „Programului-cheie 1” Surse regenerabile de energie și stocarea energiei din Fondul pentru Modernizare, aprobat prin Ordinul Ministerului Energiei nr. 1431/01.11.2023, ale art.44 alin. (1) din Legea nr. 273/2006 privind finanțele publice locale, cu modificările și completările ulterioare, ale art. 129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

